sagorsarker/bangla-wikipedia huggingface dataset:
ঢালাই

ঢালাই একটি জোড়া লাগানো বা নির্মাণ প্রক্রিয়ারযা বস্তুকে সাধারণত ধাতু কিংবা তাপসহ প্লাস্টিককে গলনের মাধ্যমে সংযুক্ত করতে কাজে লাগে যা নিম্নতর তাপমাত্রায় ধাতু জোড়া লাগানোর প্রক্রিয়া, যেমন পিতল-দস্তা-মিশ্রিত ঝালাই (ব্রেজিং) এবং ঝালাই (সোল্ডারিং), ইত্যাদি থেকে ভিন্ন। এতে ভিত্তি (যার বিভিন্ন অংশসমুহকে জুড়তে হবে) ধাতুকে গলানো হয়না। এর পরিবর্তে, যে ধাতু গলিয়ে জোড়া দেয়া হবে তাকে অন্য আবরনের ভেতরে রাখা হয় (যা গলনের পরে ওয়েল্ড পুল নামে পরিচিত) যেটি শীতল হয়ে শক্তিশালী বন্ধন গঠন করে ভিত্তি ধাতু মত দৃঢ় হয়।চাপ প্রয়োগে জোড়ার স্থানে তাপের মাধ্যমে, বা নিজের দ্বারাই, ঝালাই হয়ে থাকে।
দুই খন্ড ধাতুকে উত্তাপের সাহায্যে গলিত কিংবা অর্ধগলিত অবস্থায় এনে, চাপে কিংবা বিনা চাপে, পূরণকারক ধাতু সহযোগে কিংবা ধাতু ছাড়াই স্থায়ীভাবে জোড়া দেওয়ার কৌশলকে ঢালাই (Welding) বলা হয়।
অ্যামো (দ্ব্যর্থতা নিরসন পাতা)

অ্যামো (Ammo),  গোলা শব্দটির প্রচলিত রূপ (মূল ইংরেজিঃ ammunition) যা যুদ্ধাস্ত্রে সরবরাহ করা হয়।
অ্যামো আরো নির্দেশ করে:
গোলা

গোলা হচ্ছে ভেদ করে চলা দাহ্য এবং নিক্ষিপ্ত, অথবা বিস্তৃত রুপে আখ্যায়িত হয় যা কিছু  যুদ্ধে ব্যবহৃত যেমন বোমা, মিসাইল, ওয়ারহেড, ভুমিতে বসানো মাইন, জলজ মাইন, এবং মানুষ হত্যাকার্যে বিশেষ মাইন।
হেমিপটেরা

হেমিপটেরা () ইনসেক্ট শ্রেনীর অন্তর্ভুক্ত অন্যতম বৃহৎ একটি বর্গ। হেমিপটেরা বর্গের প্রায় ৫০,০০০-৮০,০০০ প্রজাতি বিদ্যমান। হেমিপটেরা বর্গের কীটপতঙ্গ সাধাণত বাগ () বা গান্ধিপোকা, গাছের উকুন (), আইশ পোকা প্রভৃতি নামে পরিচিত। এ বর্গের কীটপতঙ্গে দু’জোড়া ডানা বিদ্যমান যার সামনের ডানার অগ্রাংশ শক্ত ও স্ক্লেরোটিক যুক্ত এবং পেছনের অংশ মেমব্রেনাস। এ বর্গের কীটপতঙ্গেরা অধিকাংশ ফসলের ক্ষতিকর পেষ্ট হিসেবে সরাসরি আক্রমণ করে মারাত্বক ক্ষতি করে থাকে।
১৭৫৮ সালে বিজ্ঞানী লিনিয়াস সর্বপ্রথম এ বর্গের কীটপতঙ্গের নাম রাখেন হেমিপটেরা। এরপর ল্যাট্রেইলি ১৮১০ সালে এগুলোর দুটি উপবর্গ হেটারোপটেরা ও হোমপটেরা এ ভাগ করেন। Hemiptera শব্দটি দুটি গ্রিক শব্দ Hemi = half বা অর্ধ এবং pteron = wing বা ডানা থেকে উদ্ভূত।
এ বর্ঘের অধিকাংশ কীটপতঙ্গ স্থলবাসী; কিন্তু অনেকে আবার পানি বা পানির মতো পরিবেশে বাস করে। বেশিরভাগ সদস্য উদ্ভিদের পাতার রস খেয়ে জীবন-ধারণ করে আবার অনেকগুলো শিকারি বা পরজীবী হিসেবে অন্যের দেহে বাস করে। কৃষি ক্ষেতে বিভিন্ন ফসলের পেস্ট হিসেবে মারাত্বক ক্ষতি করে।
হেমিপটেরা বর্গের কীটপতঙ্গ পৃথিবীর সর্বত্রই বিস্তৃত। তবে নাতিশীতোষ্ঞমন্ডলের দেশগুলোতে এগুলোর সংখ্যা বেশি।
পাংশা রেলওয়ে স্টেশন

পাংশা রেলওয়ে স্টেশন হচ্ছে বাংলাদেশের ঢাকা বিভাগের রাজবাড়ী জেলার পাংশা উপজেলায় অবস্থিত একটি রেলওয়ে স্টেশন। এটি পাংশা পৌরসভায় অবস্থিত একটি স্টেশন।
পাংশা রেলওয়ে স্টেশন দিয়ে যেসব ট্রেন চলাচল করে তা উল্লেখ করা হলো:
২০১৮ অনূর্ধ্ব-১৯ ক্রিকেট বিশ্বকাপ

২০১৮ আইসিসি অনূর্ধ্ব-১৯ ক্রিকেট বিশ্বকাপ হল একটি সীমিত ওভারের আন্তর্জাতিক ক্রিকেট প্রতিযোগিতা যেটি ২০১৮ সালের ১৩ জানুয়ারি থেকে ৩ ফেব্রুয়ারি পর্যন্ত সময়ে নিউজিল্যান্ডে অনুষ্ঠিত হয়। এটি টুর্নামেন্টের দ্বাদশতম সংস্করণ এবং ২০০২ ও ২০১০ সালের পরে নিউজিল্যান্ডে অনুষ্ঠিত তৃতীয় আইসিসি অনূর্ধ্ব-১৯ ক্রিকেট বিশ্বকাপ। নিউজিল্যান্ড একমাত্র দেশ যে তৃতীয়বারের মত এ প্রতিযোগিতা আয়োজন করে।
আন্তর্জাতিক ক্রিকেট কাউন্সিল (আইসিসির) পূর্ণ সদস্যপদে থাকা ১০টি দেশ স্বয়ংক্রিয়ভাবে টুর্নামেন্টে খেলার জন্য যোগ্যতা অর্জন করতে পারবে। নামিবিয়া ২০১৬ বিশ্বকাপে ৭ম স্থান অর্জন এবং শীর্ষ সহযোগী দল হিসেবে খেলার যোগ্যতা অর্জন করবে। অন্যান্য অতিরিক্ত দলগুলি তাদের বিভিন্ন আঞ্চলিক প্রতিযোগিতায় খেলার মাধ্যমে যোগ্যতা অর্জন করতে হবে।
৩ জান ২০১৮ সালে আইসিসি প্রতিযোগিতা পরিচালনার জন্য ১৭ জন আম্পায়ার নিয়োগ দেয়, এছাড়াও জেফ ক্রো, দেব গোবিন্দজি, ডেভিড জুকস এবং গ্রেইম লেব্রয় চার জন ম্যাচ রেফারি হিসাবে নিয়োগপ্রাপ্ত হন।
আত্তীয় উপভাষা

আত্তীয় উপভাষা হচ্ছে গ্রিকদের প্রধান উপভাষা যেটা প্রাচীন আত্তীকাতে প্রচলিত ছিলো, আত্তীয় ভাষা ব্যবহারকারীদের মধ্যে এথেন্স ও অন্তর্ভুক্ত। প্রাচীন উপভাষাসমূহের মধ্যে এটি আধুনিক গ্রিক এর সাথে যথেষ্ট সামঞ্জস্যপূর্ন এবং এটি প্রাচীন গ্রিক এর ভাষা শিক্ষার সাথে মানসম্মত ভাষার উদাহরণ হিসেবে চর্চা করানো হয়। আত্তীয় গ্রিক মধ্যে আয়োনিক উপভাষাকেও অন্তর্ভুক্ত করা হয়। আত্তীয় এবং আয়োনিক উপভাষাকে আধুনিক গ্রিক ভাষার অণুপ্রেরনা হিসেবে মনে করা হয়।
গ্রিক হচ্ছে ইন্দো-ইউরোপীয় ভাষার একটি শাখা যার মধ্যে ইংরেজিও অন্তর্ভুক্ত। ঐতিহাসিক সময়ে গ্রিক ভাষা কয়েকটি উপভাষার মধ্যে ব্যবহৃত হতো যার মধ্যে আত্তীক উপভাষা অন্যতম।
ভাঙ্গন বাটা

ভাঙ্গন বাটা বা ভাঙ্গন (বৈজ্ঞানিক নাম: Labeo boga) যা ভারতের ব্রহ্মপুত্র ও অন্যান্য প্রধান প্রধান নদী, পাকিস্তান, নেপাল, বাংলাদেশ ও মায়ানমারে পাওয়া যায়। ল্যাটিন শব্দ Labeo অর্থ বড় ঠোঁটধারী অর্থাৎ এদের মাংসল পুরু ঠোট উপস্থিত অন্যদিকে boga শব্দটি এসেছে এর স্থানীয় বাংলা নাম থেকে। এই মাছ স্থানীয়ভাবে ভাঙ্গন, ভাঙ্গন বাটা এবং বাণিজ্যিক ভাবে বাহারি মাছ বা Violet Shark হিসেবে পরিচিত। এরা জলজ উদ্ভিদ ও প্রাণী খেয়ে খাদ্যচক্রে গুরুত্বপূর্ণ ভূমিকা পালন করে থাকে। এরা উদ্ভিদের পঁচা অংশ খেয়ে জলাশয়কে পরিষ্কার পরিচ্ছন্ন রাখতে ভূমিকা পালন করে থাকে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এদের দেহ লম্বা। পৃষ্ঠীয়প্রান্ত অঙ্কীয় প্রান্তের চেয়ে সামান্য উত্তল। মুখের তুণ্ড চোয়ালের উপর মধ্যমভাবে অভিক্ষিপ্ত এবং অল্প সংখ্যক ছিদ্রবিশিষ্ট তবে এতে কোন পার্শ্বীয় লোব থাকে না। চোখ তুলনামূলক বড় এবং তুলনামূলকভাবে মাথার উপরের দিকে অবস্থিত যা অঙ্কীয় তল থেকে দেখা যায় না। মুখ সংকীর্ণ, ঠোঁট বেশ পুরু। অধর তথা নিচের ঠোঁট যোজকের মাধ্যমে ইসমাসের সাথে সংযুক্ত। উপরের চোয়ালে ক্ষুদ্রাকার স্পর্শী উপস্থিত। পৃষ্ঠ পাখনা তুলনামূলকভাবে পুচ্ছ পাখনার গোঁড়ার চেয়ে তুণ্ডের নিকট থেকে শুরু হয়েছে যা শ্রোণী পাখনার সামান্য সম্মুখে পৃষ্ঠীয় দিকে অবস্থিত।
পৃষ্ঠদেশ ধূসর কিন্তু উদর ও পার্শ্বদেশ রূপালি বর্ণের। মাথার শেষ প্রান্তে পৃষ্ঠদেশ বরাবর কালো দাগ উপস্থিত। কানকো তামাটে বর্ণের। পাখনাসমূহ কাল দাগ যুক্ত এবং বক্ষপাখনা ছাড়া অন্যান্য পাখনাসমূহে কিঞ্চিৎ লালচে ভাব দেখা যায়। পার্শ্বরেখা বরাবর ৩৭-৩৯ টি মতান্তরে ৩৯টি আঁইশ উপস্থিত।
বাংলাদেশ, ভারত, পাকিস্তান, নেপাল ও মায়ানমার অঞ্চলে এ প্রজাতির মাছ পাওয়া যায়। এরা প্রধানত নদী, খাল, বিল, হাওর-বাওরে বসবাস করে । এরা তলদেশ অধিবাসী। উষ্ণজলের এই মাছ জলাশয়ের তলদেশ ও উপরিতলে বাস করে এবং স্বাদুপানির জলাশয়ের অভ্যন্তরেই অভিপ্রয়াণ করে।
প্রকৃতিতে এরা প্রধানত তলাবাসী প্রাণী খেয়ে থাকে। সাধারণত প্ল্যাঙ্কটন, শৈবাল, ছোট ছোট জলজ উদ্ভিদ, ক্রাশটেশিয়ানস ইত্যাদি খাবার হিসেবে গ্রহণ করে থাকে। এরা তলদেশের অধিবাসী এবং পচা উদ্ভিদ, শ্যাওলা এবং প্ল্যাঙ্কটন ইত্যাদি খাবার হিসেবে খেয়ে থাকে।
এদের প্রজনন কাল এপ্রিল-জুন, গ্রীষ্মের শুরুতে যখন খুব বেশি বৃষ্টি তখন এরা প্রজনন করে থাকে। এরা ভরা বর্ষায় প্রজনন করে থাকে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
আধুনিক দক্ষিণ আরবি ভাষাসমূহ

আধুনিক দক্ষিণ আরবি ভাষা (পূর্ব-দক্ষিণ সেমেটিক অথবা পূর্ব-দক্ষিণ আরবি) মূলত আরব উপদ্বীপের নিবাসী, ইয়েমেন এবং ওমান প্রভৃতি দেশের ক্ষুদ্র জনগোষ্ঠী এর মুখের ভাষা। এদের সাথে ও একই গোত্রে পড়ে, এবং এরা একত্রে উপশাখা গঠিত হয় যা আফ্রো-এশীয় ভাষা পরিবারের শাখার অন্তর্গত।
আলেকজান্ডার মিলিতারেভ তার -ভিত্তিক শ্রেণিবিন্যাসে আধুনিক দক্ষিণ আরবীয় ভাষাকে উত্তর সেমিটিক শাখার পরিবর্তে (যেখানে সকল সেমিটিক ভাষা অন্তর্ভুক্ত), দক্ষিণ সেমিটিক শাখা হিসেবে উপস্থাপন করেন এ ভাষাকে বর্তমানে ভাষা হতে পৃথক হিসেবে বিবেচনা করা হয়, যাকে একসময় একই ভাষা পরিবারের সদস্য মনে করা হত।
আধুনিক দক্ষিণ আরবীয় ভাষাতে সুপ্রাচীন সেমিটিক রীতির সাথে সাদৃশ্য রয়েছে, বিশেষ করে উচ্চারণ ভঙ্গিমায়। এ ভাষায় অবিশুদ্ধ সেমিটিক ভাষার, কার্যত ঊষ্ম ব্যঞ্জনধ্বনি সংরক্ষিত হয়; যেমন-"খেজুর" শব্দটির "খ" এর উচ্চারণ।
এছাড়া আলেকজান্ডার মিলিতারেভ আধুনিক দক্ষিণ আরবীয় ভাষাতে একটি সুত্রের সন্ধান পান, তিনি এ ব্যাপারে কুশ ভাষাভাষীদের আরব উপদ্বীপ এলাকায় সেমিটিক ভাষাভাষীদের সাথে বসবাস কে কারণ হিসেবে দেখান (Militarev 1984, 18-19; cf. এবং Belova 2003 সুত্রদ্বয় দ্রষ্টব্য)। ভচলাভ ব্লাসিক এর মতে, দক্ষিণের সেমিটিক ভাষাভাষীরা আফ্রিকা থেকে আগত প্রতিবেশিদের কুশ ভাষার সাথে নিজেদের ভাষায় স্থান দেয়। এ থেকে দক্ষিণ আরবীয় ভাষার উদ্ভব হয় এবং কুশ ভাষাভাষীরা পরবর্তীতে আফ্রিকার অন্তরীপে আর ফিরে যাননি। ব্লাসিক মধ্য আরবে প্রাপ্ত শিলালিপি এর বিশ্লেষণ উল্ল্যেখ করেন (উদ্ধৃতি Anati (1968, 180-84) দ্রষ্টব্য), যেখানে বলা হয় বর্ম হাতে নিয়ে "ডিম্বাকৃতি মাথার" মানুষ এর চিত্র গুহার দেয়ালে খোদাই করা আছে। সেখানে পাওয়া গুহাচিত্র এবং আরবীয় কুশদের মধ্যে যোগসুত্র পাওয়া যায়, যাদের কথা বাইবেলের প্রাচীন নিদর্শনে বলা হয়েছিল। এমনকি তারাও উপরে বর্ণিত বর্ম হাতেবহন করছিল।
পার্বতীপুর জংশন রেলওয়ে স্টেশন

পার্বতীপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার পার্বতীপুর উপজেলা শহরে অবস্থিত একটি রেলওয়ে স্টেশন।
ব্রিটিশ সময়কালে আসাম এবং উত্তরবঙ্গের সাথে রেলপথের সব যোগাযোগ বাংলার পূর্ব অংশ দিয়ে সম্পন্ন হতো। ১৮৭৮ সাল থেকে, কলকাতা থেকে শিলিগুড়িতে রেলপথে যাওয়ার জন্য, দুইধাপে রেলভ্রমণ করতে হত। প্রথম ধাপে, পূর্ববঙ্গ রাজ্য রেলপথ ধরে কলকাতা স্টেশন (পরবর্তীতে শিয়ালদহ নামে নামকরণ করা হয়) থেকে যাত্রা শুরু করে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিলোমিটার রেলভ্রমণ করতে হত; তারপর ফেরিতে করে নদী পার হয়ে ভ্রমণ যাত্রার দ্বিতীয় ধাপ শুরু হত। দ্বিতীয় ধাপে, উত্তরবঙ্গ রেলপথ ধরে পদ্মার উত্তর তীরের সারাঘাট থেকে শিলিগুড়ি পর্যন্ত ৩৩৬ কিলোমিটার রেলভ্রমণ করতে হত।
১.৮ কিলোমিটার দীর্ঘ হার্ডিঞ্জ ব্রিজ ১৯১২ সালে পদ্মার উপরে চালু হয়। ১৯২৬ সালে ব্রিজের উত্তরের মিটারগেজ অংশকে ব্রডগেজ লাইনে রূপান্তর করা হয়। ফলে কলকাতা-শিলিগুড়ি রুটটি ব্রডগেজে রুপান্তরিত হয়।
ভারত ভাগের সাথে সাথে, বাংলাদেশের বাইরে রেল যোগাযোগ হারিয়ে গেলেও, পার্বতীপুর এখনো একটি গুরুত্বপূর্ণ রেলওয়ে জংশন হিসেবে রয়েছে।
এই স্টেশন থেকে প্রতিদিন প্রায় ২০ জোড়া প্যাসেন্জার ট্রেন চলাচল করে। এছাড়াও নিয়মিত বিভিন্ন রুটে মালবাহী ট্রেন যাওয়া আসা করে। এই স্টেশন থেকে চলাচল কৃত আন্তঃনগর ট্রেনগুলোর নাম নিম্ন বর্ণিত-
মলা পুঁটি

মলা পুঁটি () বা Pethia guganio প্রজাতি বাংলাদেশ ও ভারতের স্থানীয় মাছ।
বাংলাদেশ এবং ভারতে (গাঙ্গেয় প্রদেশ, আসাম, উড়িষ্যা, অন্ধ্রপ্রদেশ ও তামিলনাড়ু) এই মাছের দেখা মেলে। বর্তমানে এরা দুর্লভ প্রজাতির মাছ বলে চিহ্নিত। তবে বাংলাদেশে এরা হুমকিগ্রস্ত প্রজাতির তালিকাভুক্ত নয়। শ্রীলঙ্কায় ছোট আকারের রুই জাতীয় মাছ পিথিয়া (Pethia) নামে পরিচিত। স্থানীয় Pethia শব্দটি থেকে এই মাছের গণ নামটি (Pethia) এসেছে।
এদের দেহ লম্বা এবং দেহের দৈর্ঘ্যের তুলনাই এদের মাথা ছোট। চোখ আকারে বড় এবং মাথার বেশীরভাগ অংশ জুড়ে অবস্থান করে। নিচের চোয়ালের চেয়ে উপরের চোয়াল সামান্য লম্বা তাই এদের মুখ-ছিদ্র প্রান্তীয় তবে নিম্নমুখী। চোয়ালে কোন স্পর্শী থাকে না। বক্ষপাখনা তুণ্ড ব্যতীত মাথার দৈর্ঘ্যের সমান তবে পৃষ্ঠপাখনা মাথার দৈর্ঘ্যের চেয়ে দীর্ঘ। আঁইশ আকারে ছোট ও অস্থায়ী। পার্শ্বরেখা অসম্পূর্ণ।অনুসারে পার্শ্বরেখা বরাবর ৩৬টি আঁইশ উপস্থিত। দেহ স্বচ্ছ তাই এদের ইংরেজিতে glass barb বলা হয়ে থাকে। স্বচ্ছ দেহের উভয় পাশে বাদামী-রূপালি বর্ণের ডোরা লম্বালম্বি ভাবে অবস্থান করে। পৃষ্ঠপাখনার গোড়ার সামনের দিকে একটা ছোট কালো দাগ এবং পুচ্ছপাখনার পার্শ্ব দিকে তিলের মত ছোট কালো ফোঁটা সদৃশ দাগ দেখতে পাওয়া যায়।
এদের আদর্শ দৈর্ঘ্য ও মোট দৈর্ঘ্য মাথার দৈর্ঘ্যের যথাক্রমে ৩.৭-৪.০ ও ৫.২-৫.৪ গুণ এবং দেহ উচ্চতার যথাক্রমে ২.৬-৩.২ ও ৩.৫-৪.২ গুণ। মাথার দৈর্ঘ্য চোখের ব্যাসের ২.৯-৩.৪ গুণ, তুণ্ডের ০.৬৬-০.৮৪ গুণ।
এরা বাংলাদেশের ছোট নদী, খাল, বিল, পুকুর ও এজাতীয় জলাশয়ে বসবাস করে। স্থির বা ধীরগতির স্রোত বিশিষ্ট জলাধার যেমন ডোবা, ছোট নদী, ছোট বিল ইত্যাদিতে বাস করে। বর্ষায় নদী উপচে পড়া সৃষ্ট বালুময় তলদেশ বিশিষ্ট জলাশয়ে এদের দেখতে পাওয়া যায়।
এরা ছোট ছোট জলজ জীব (উদ্ভিদ ও প্রাণী), প্ল্যাঙ্কটন প্রভৃতি খেয়ে থাকে। এরা মাইক্রো-প্রিডেটর অর্থাৎ প্রকৃতিতে এরা ক্ষুদ্রাকার পতঙ্গ, কীট, ক্রাশটেশিয়ানস এবং অন্যান্য প্রাণিকণা ইত্যাদি খেয়া থাকে।
একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য ছোট মাছের সাথে ধরা পড়ে। অন্যান্য পুঁটির সাথে মিশ্র অবস্থায় বাজারে বিক্রি হয়। ভারতীয় মৎস্যখাতে এই প্রজাতি তেমন গুরুত্বপূর্ণ নয়। এ্যাকুয়ারিয়ামের বাহারি মাছ হিসেবে পৃথিবীর বিভিন্ন দেশে এর চাহিদা রয়েছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
কোসা পুঁটি

কোসা পুঁটি (বৈজ্ঞানিক নাম: "Oreichthys cosuatis") (ইংরেজি: Cosuatis Barb) হচ্ছে Cyprinidae পরিবারের "Oreichthys" গণের একটি স্বাদুপানির মাছ।
বাংলাদেশ, নেপাল, মায়ানমার ও থাইল্যান্ডের স্থানীয় মাছ। এরা কোস্বাটি পুঁটি, কসুয়াটি বা কসুয়াতি নামেও অধিক পরিচিত। কোসা পুঁটির একই বয়সের পুরুষেরা স্ত্রীদের চেয়ে আকার বড় এবং বর্ণে উজ্জ্বল হয়ে থাকে। এছাড়াও স্ত্রীদের পৃষ্ঠপাখনার চেয়ে পুরুষদের পৃষ্ঠপাখনা বর্ধিত হয়ে থাকে। স্ত্রীদের উদরাঞ্চল পুরুষদের চেয়ে অধিক গোলাকার বা বেলনাকার হয়ে থাকে।
দেহ পার্শ্বীয়ভাবে চাপা। উদরীয় তলের চেয়ে পৃষ্ঠতল অধিক উত্তল। এদের মুখ ক্ষুদ্রার ও প্রান্তীয়। উপরের চোয়াল সামান্য দীর্ঘ। স্পর্শী অনুপস্থিত। পার্শ্বরেখা অসম্পূর্ণ। পৃষ্ঠপাখনা পুচ্ছপাখনা ও তুণ্ডের প্রায় মধ্যবর্তী স্থানে অবস্থিত। পৃষ্ঠপাখনার শেষ রশ্মি অশাখান্বিত, দুর্বল,মসৃণ এবং অস্থি দ্বারা গঠিত নয়। বক্ষ পাখনা তুণ্ড ছাড়া মাথার দৈর্ঘ্যের সমান। শ্রোণীপাখনা পৃষ্ঠপাখনার উৎপত্তিস্থল বরাবর বিপরীত প্রান্তে অবস্থিত। দেহের বর্ণ লালচে রূপালী বা সোনালী। পৃষ্ঠপাখনায় দুটি কালো দাগ উপস্থিত যার একটি প্রান্তে অন্যটি মাঝামাঝিতে। আঁইশের গোড়া তথা ভিত্তি কালো বর্ণের। প্রজনন ঋতুতে এদের দেহের বর্ণ হলুদ এবং শ্রোণী পাখনা টকটকে লাল বর্ণের হয়ে থাকে। পার্শ্বরেখা বরাবর ২২-২৩ টি আঁইশ দেখতে পাওয়া যায়। এদের আদর্শ ও মোট দৈর্ঘ্য মাথার দৈর্ঘ্যের যথাক্রমে ৩.২-৩.৫ ও ৪.২-৪.৪গুণ এবং দেহ উচ্চতার যথাক্রমে ২.৫-৩.০ ও ৩.৩-৪.০গুণ। মাথার দৈর্ঘ্য চোখের ব্যাসের ৩.০-৩.৪ গুণ, তুণ্ডের ০.৭-০.৯ গুণ।
ডোবা, পুকুর, প্রবহমান ঝর্ণা ও খালে এদের পাওয়া যায়। এছাড়াও প্লাবনভূমি, বিল, হাওর, বাঁওড় ( অশ্বখুরাকৃতি হ্রদ), পুকুর ও ডোবায় এদের পাওয়া যায়।ডোবা, পুকুর, ঝর্ণা ও খালে এদের পাওয়া যায়।
এপিফাইটন এদের প্রধান খাবার। পুঁটির মধ্যে এদের আকার ক্ষুদ্রাকার। অন্যান্য শিকারি মাছের খাবার হিসেবে ব্যবহৃত হয় যা খাদ্য-শিকলে গুরুত্বপূর্ণ ভূমিকা পালন করে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
চিরিরবন্দর রেলওয়ে স্টেশন

চিরিরবন্দর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার চিরিরবন্দর উপজেলা শহরে অবস্থিত একটি রেলওয়ে স্টেশন।
চিরিরবন্দর রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
চিরিরবন্দর রেলওয়ে স্টেশন দিয়ে যে ট্রেনগুলো চলাচল করে। তা নিম্নে তা উল্লেখ করা হলো:
লোকাল ট্রেন
উইকিপিডিয়ার তালিকা

এটি উইকিপিডিয়ার বিভিন্ন ভাষার সংস্করণের একটি তালিকা। পর্যন্ত টি উইকিপিডিয়া চালু হয়েছে যার মধ্যে টি সক্রিয় রয়েছে।
ভাঈন্দর

ভাঈন্দর ভারতীয় রাজ্য, মহারাষ্ট্রের একটি শহর ও পৌর এলাকা; যা মুম্বই মহানগর অঞ্চলের একটি অংশ। ভাঈন্দরে একটি পশ্চিম রেলের স্টেশন আছে যা মুম্বই উপনগরীয় রেলের অংশ।
ভাঈন্দর শহর পশ্চিম রেল-এর ভাঈন্দর রেলওয়ে স্টেশন ও ৮ নং জাতীয় সড়ক দ্বারা মুম্বই ও গুজরাটের সাথে সংযুক্ত।
ভাঈন্দরের পশ্চিমাঞ্চল সাধারনত বসতিপূর্ণ ও পূর্বাঞ্চল মাঝারি ও ভারি শিল্পসমৃদ্ধ
আবদুল্লাহ ইবনে ইসহাক ইবনে ইবরাহিম

আবদুল্লাহ ইবনে ইসহাক ইবনে ইবরাহিম () ছিলেন আব্বাসীয় খিলাফতের একজন মুসআবি কর্মকর্তা। ৮৫১ সালে তিনি সংক্ষিপ্তসময়ের জন্য বাগদাদের গভর্নর হিসেবে দায়িত্বপালন করেছেন। এছাড়া ৮৬৩ সালের দিকে তিনি ফারসের গভর্নর হিসেবে দায়িত্বপালন করেছেন।
আবদুল্লাহ মুসআবি পরিবারের সদস্য ছিলেন। এই পরিবার তাহিরি রাজবংশের অংশ ছিল। ৮৫১ সালে মুহাম্মদ ইবনে ইসহাক ইবনে ইবরাহিম মারা যাওয়ার পর আবদুল্লাহ তার উত্তরসুরি হিসেবে বাগদাদের গভর্নর হন। সেই বছর তার স্থলে মুহাম্মদ ইবনে আবদুল্লাহ ইবনে তাহির নিয়োগ পান।
৮৬৩ সালের দিকে মুহাম্মদ কর্তৃক আবদুল্লাহ ফারসের গভর্নর হিসেবে নিয়োগ পান। এসময় তিনি স্থানীয় সৈনিকদের বেতন প্রদান না করায় তারা বিদ্রোহ করে এবং আলি ইবনে আল-হুসাইন ইবনে কুরাইশের প্রতি আনুগত্য প্রকাশ করে। বিদ্রোহ দমনের কোনো উপায় না থাকায় তিনি ফারস ত্যাগ করে বাগদাদ ফিরে আসেন।
ইগবয়েড ভাষাসমূহ

ইগবয়েড ভাষাসমূহ ভোল্টা–নাইজার ভাষা পরিবারের শাখা-প্রশাখা গঠন করেছে। এর অন্তর্গত ভাষাসমূহ হচ্ছে ইকপেয়ে, উকুয়ানি এবং ইগবো ভাষা:
উইলিয়ামসন এবং ব্লেঞ্চ সংজ্ঞায়িত করেছেন যে ইগবো ভাষা (ইকপেয়ে ব্যতীত ইগবয়েড) একটি "ভাষা গুচ্ছ" গঠন করেছে এবং এসব অনেকটা পারস্পরিকভাবে বোধগম্য। যাইহোক, পারস্পরিক বোধগম্যতা শুধুমাত্র প্রান্তিকপর্যায়ে রয়েছে, ইজি–ইকয়ো–এজা–ম্‌গবো ভাষাসমূহের ক্ষেত্রেও।
বড়ইবাড়ী এ.কে.ইউ ইনস্টিটিউশন এন্ড কলেজ

বড়ইবাড়ী এ.কে.ইউ ইনস্টিটিউশন এন্ড কলেজ বাংলাদেশের একটি প্রাচীন শিক্ষাপ্রতিষ্ঠান।
অত্র প্রতিষ্ঠানটি গাজীপুরের কালিয়াকৈর উপজেলার বড়ইবাড়ী নামক একটি গ্রামে অবস্থিত।
এই প্রতিষ্ঠানে ৬ষ্ঠ শ্রেনী হতে উচ্চ মাধ্যমিক (এইচএসসি) পর্যন্ত জেনারেল শাখায় এবং নবম শ্রেনী হতে উচ্চ মাধ্যমিক (এইচএসসি) ভোকেশনাল শাখায় পাঠদান করানো হয়। তাছাড়া এই প্রতিষ্ঠানটি (জেএসসি) এবং (এসএসসি) পরীক্ষার কেন্দ্র হিসেবেও ব্যবহার করা হয়।
অত্র প্রতিষ্ঠানের একটি ছাত্রবাস রয়েছে।
দিনাজপুর রেলওয়ে স্টেশন

দিনাজপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার দিনাজপুর সদর উপজেলা শহরে অবস্থিত ১৮৮৪ সালে স্থাপিত একটি রেলওয়ে স্টেশন।
দিনাজপুর রেলওয়ে স্টেশন দিয়ে যে ট্রেনগুলো চলাচল করে, তা নিম্নে তা উল্লেখ করা হলো:
আন্তঃনগর ট্রেন
কমিউটার ট্রেন 
মেইল ট্রেন
লোকাল ট্রেন
বন্ধ হয়ে গেছে;
দিনাজপুর রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
ইনস্টিটিউট অব হেলথ টেকনোলজি, রাজশাহী

ইনস্টিটিউট অব হেলথ টেকনোলজি, রাজশাহী বা সংক্ষেপে আই.এইচ.টি, রাজশাহী বাংলাদেশের সরকারি মেডিক্যাল ইন্সটিটিউটগুলোর মধ্যে অন্যতম। এটি ১৯৭৬ সালে মাত্র ৭৫ জন ছাত্র-ছাত্রী নিয়ে যাত্রা শুরু করে।
১৯৭৬ সালে রাজশাহীবাসীর জন্য রাজশাহী জেলার লক্ষ্মীপুরে একটি প্যারামেডিক্যাল ইন্সটিটিউট স্থাপিত হয়। প্রতিষ্ঠা লগ্নে এটি ৩টি অনুষদে (ফার্মেসী, ল্যাবঃমেডিসিন এবং রেডিওগ্রাফি অনুষদ) মাত্র ৭৫ জন শিক্ষার্থী নিয়ে যাত্রা শুরু করে। পর্যায়ক্রমে অনুষদের সংখ্যা বৃদ্ধি হয়ে বর্তমানে ৭টি অনুষদে প্রায় ১০৫০ জন শিক্ষার্থী পড়াশুনা করছে। ১৯৮৯ সালের ১২ জুলাই থেকে সরকারী আদেশক্রমে প্রতিষ্ঠানটির নাম পরিবর্তন করে ইন্সটিটিউট অব হেলথ্ টেকনোলোজি রাখা হয়। ২০০৯-২০১০ শিক্ষাবর্ষ থেকে এখানে বিএসসি কোর্স চালু করে ছাত্র ভর্তি করা হয়। বিএসসি কোর্সে ২টি অনুষদে (বিএসসি ইন মেডিক্যাল টেকনোলজি ল্যাবরেটরি এবং বিএসসি ইন ফিজিওথেরাপি) ৬০ জন শিক্ষার্থী নিয়ে এর কার্যক্রম শুরু হয়। বর্তমানে বিএসসি কোর্সের দুইটি অণুষদে ৫ টি ব্যাচে মোট প্রায় ২৭৫ জন শিক্ষার্থী লেখাপড়া করছে।
একটি মাত্র ভবন আছে যেখানে প্রায় ১৫০০ ছাত্র-ছাত্রী পড়াশোনা করে।
আই,এইচ,টি তে একটি সমৃদ্ধ গ্রন্থাগার রয়েছে। যাতে পুরাতন মূল্যবান ও সাম্প্রতিক সংস্করণের বই, জার্নাল এবং সাময়িকীর প্রাচুর্য রয়েছে।
আই,এইচ,টি তে সব বিভাগের আলাদা আলাদা গবেষণাগার আছে। এখানে বিভাগ অনুযায়ী বিভিন্ন গবেষণার কাজ সম্পাদনা করা হয়। দক্ষ শিক্ষক মন্ডলি ও টেকনোলজিষ্ট দ্বারা গবেষণাগার গুলো পরিচালনা করা হয়।
আই,এইচ,টি তে নিয়মিত ভাবে জনপ্রিয় বার্ষিকী ও সাময়িকী প্রকাশ করা হয়। ইন্সটিটিউটের সকল ছাত্র-ছাত্রী ও শিক্ষক-শিক্ষিকাও এতে লিখতে পারেন। সব মিলিয়ে একটি গবেষণা সমৃদ্ধ সাময়িকি প্রকাশ পায়।
১৯৭৬ সালে মাত্র ৭৫ জন শিক্ষার্থী নিয়ে যাত্রা শুরু করে আই.এইচ.টি রাজশাহী। মাত্র ৭৫ জন শিক্ষার্থী নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে আই.এইচ.টি দেখা পায় সোনালী ভবিষ্যতের। আস্তে আস্তে শিক্ষার্থীর সংখা ক্রমান্বয়ে বাড়তে থাকে। পর্যায়ক্রমে অনুষদের সংখ্যা বৃদ্ধি হয়ে বর্তমানে ৭ টি অনুষদে প্রায় ১০৫০ জন শিক্ষার্থী পড়াশুনা করছে। আগে সচরাচর যেভাবে ভর্তি করা হয় সেভাবে ভর্তি করা হত, কিন্তু এখন এখানে ভর্তি পরীক্ষা দিয়ে উত্তির্ন হয়ে তারপর ভর্তি হতে হয়।
কাঞ্চন জংশন রেলওয়ে স্টেশন

কাঞ্চন জংশন রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার দিনাজপুর সদর উপজেলায় অবস্থিত একটি রেলওয়ে স্টেশন।
কাঞ্চন রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
কাঞ্চন রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
রন হামেন্স

রোনাল্ড আর্থার হামেন্স (; জন্ম: ২৫ নভেম্বর, ১৯১৫ - মৃত্যু: ২৪ মার্চ, ২০১০) দক্ষিণ অস্ট্রেলিয়ার হাইন্ডমার্শ এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য রন হামেন্স ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার পক্ষেও খেলেছিলেন। খাঁটো গড়নের অধিকারী হামেন্স দলে মূলতঃ ডানহাতি ব্যাটসম্যানের দায়িত্বে ছিলেন। পিছনের পায়ে ভর রেখে দর্শনীয় ভঙ্গীমায় খেলতেন। জেলা পর্যায়ের ক্রিকেটে সর্বকনিষ্ঠ অস্ট্রেলীয় হলেও ২০০৮ সালে বিল ব্রাউনের দেহাবসানের পর ২০১০ সালে তার মৃত্যুর পূর্ব পর্যন্ত সর্বাপেক্ষা বয়োঃজ্যেষ্ঠ অস্ট্রেলীয় টেস্ট ক্রিকেটারের মর্যাদা পেয়েছেন তিনি।
অ্যাডিলেডের উপকণ্ঠে হাইন্ডমার্শ এলাকায় হামেন্সের জন্ম। তার কাকাতো ভাই চার্লি ওয়াকারও অস্ট্রেলিয়া দলের সদস্য ছিলেন। ১৫ বছর ২৫ দিন বয়সে সর্বকনিষ্ঠ জেলা ক্রিকেটার হিসেবে দক্ষিণ অস্ট্রেলীয় ক্রিকেটাররূপে ইতিহাসের পাতায় নাম লেখান। ১৯৩০ সালে অ্যাডিলেড ক্লাবের সদস্য হিসেবে তার অভিষেক ঘটে ওয়েস্ট টরেন্সের বিপক্ষে। দক্ষিণ অস্ট্রেলিয়া দলে খেলা অবস্থায় সরকারী প্রিন্টিং অফিসে চাকরি করছিলেন। প্রতিরক্ষা ব্যুহ ভেঙ্গে কার্যকরী ব্যাটসম্যান হিসেবে নিজের সক্ষমতা প্রদর্শন করেন। কিন্তু ফাস্ট বোলিংয়ের বিপক্ষে তার বেশ দূর্বলতা ছিল।
ঘরোয়া প্রথম-শ্রেণীর ক্রিকেটে দারুণ সফল ছিলেন। ১৯৫০ সালে দক্ষিণ অস্ট্রেলিয়ার পক্ষে সর্বাপেক্ষা সফল ব্যাটসম্যানরূপে পরিচিতি পান। ১৯৩৫ থেকে ১৯৫১ সাল পর্যন্ত ৯৯টি প্রথম-শ্রেণীর খেলায় অংশগ্রহণ করেছেন। ৫,২৮৫ রান সংগ্রহকালে ১১ সেঞ্চুরিসহ ইনিংসপ্রতি তার ব্যাটিং গড় ছিল ৩৭.৭৫। এছাড়াও, প্রথম ও সর্বশেষ প্রথম-শ্রেণীর খেলায় সেঞ্চুরির সন্ধান পান।
জাতীয় দলের পক্ষে কেবলমাত্র তিনটি টেস্টে অংশ নিতে পেরেছেন। ঘরোয়া ক্রিকেটে দারুণ সফলতা পাওয়ায় সিডনিতে অনুষ্ঠিত পঞ্চম টেস্টে খেলার জন্য দলে অন্তর্ভুক্ত হন। ২৮ ফেব্রুয়ারি, ১৯৪৭ তারিখে সফরকারী ইংল্যান্ডের বিপক্ষে প্রথম ইনিংসে ৩০ রানে অপরাজিত ছিলেন তিনি। দ্বিতীয় ইনিংসে তিনি মাত্র ১ রান তুললেও অস্ট্রেলিয়া দল জয়লাভে সক্ষম হয়।
১৯৪৭-৪৮ মৌসুমে সফরকারী ভারতের বিপক্ষে দ্বিতীয় ও তৃতীয় টেস্টে খেলার জন্য মনোনীত হন। উভয় টেস্টের প্রথম ইনিংসেই তিনি ২৫ রান করে সংগ্রহ করেছিলেন। ১২ ডিসেম্বর, ১৯৪৭ তারিখে অনুষ্ঠিত টেস্টটি ড্র হওয়ায় তাকে পুনরায় মাঠে নামতে হয়নি। ১ জানুয়ারি, ১৯৪৮ তারিখে শুরু হওয়া টেস্টে ডন ব্র্যাডম্যান ও আর্থার মরিসের সেঞ্চুরির সুবাদে দল জয়লাভ করে। ঐ টেস্টের দ্বিতীয় ইনিংসে তাকে ব্যাটিংয়ের প্রয়োজন পড়েনি। পরবর্তী দুই টেস্টে নীল হার্ভে'র পরিবর্তে তাকে দলে নেয়া হয়।
১৯৪৮ সালে দলের সাথে ইংল্যান্ড সফরে যান। অপরাজেয় নামে খ্যাত অস্ট্রেলিয়া দল কোন খেলাতেই পরাজিত হয়নি। কিন্তু ঐ সফরে কোন টেস্টে খেলার জন্য তাকে মাঠে নামানো হয়নি।
ফেরোমন ফাঁদ

ফেরোমন ফাঁদ হচ্ছে একধরনের কীটপতঙ্গের দমন ফাঁদ যাতে ক্ষতিকর পোকামাকড়দের নিয়ন্ত্রণ করতে সেক্স ফেরোমন ব্যবহার করা হয়। পুরুষ পোকাকে আকৃষ্ট করার জন্য স্ত্রী পোকা কর্তৃক এক ধরনের রাসায়নিক পদার্থ নির্গত হয় যা সেক্স ফেরোমন নামে পরিচিত। কুমড়াজাতীয় ফসলে এ পদ্ধতির চমকপ্রদ কার্যকারিতার জন্য কৃষকদের মধ্যে এটি জাদুর ফাঁদ নামে পরিচিত।
বিভিন্ন কুমড়াজাতীয় ফসল যেমন- মিষ্টি কুমড়া, চাল কুমড়া, শসা, ঝিঙা, করলা, কাঁকরোল, চিচিঙা, উচ্ছে, ধুন্দল, তরমুজ, পটল, বাঙ্গি ইত্যাদি ফসলের মাছি পোকা দমনের জন্য উক্ত ফেরোমন টোপ অত্যন্ত কার্যকরী। উচ্চ ফাঁদ তৈরির জন্য একটি টোপ, একটি বারি ফাঁদ, তার, গুঁড়া সাবান, পানি, বাঁশের খুঁটি ইত্যাদি উপকরণ প্রয়োজন।
তিন লিটার পানি ধারণক্ষমতাসম্পন্ন ও ২২ সেমি. লম্বা চার কোণাকৃতি বা গোলাকার একটি প্লাস্টিক পাত্র দিয়ে এই ফাঁদ তৈরি করা হয়। পাত্রটি উভয় পার্শ্বে ১০-১২ সেমি. উচ্চতা সম্পন্ন এবং নিচের দিকে ১০-১২ সেমি. পরিমাণ অংশ ত্রিভুজাকারে কেটে ফেলতে হবে। পাত্রের তলা হতে কাটা অংশের নিচের দিক কমপক্ষে ৪-৫ সেমি. উঁচু হওয়া বাঞ্ছনীয়। ফাঁদ পাতা অবস্থায় সব সময় পাত্রের তলা হতে উপরের দিকে কমপৰে ৩-৪ সেমি. পর্যন্ত সাবান মিশ্রিত পানি ভরে রাখতে হবে। প্লাস্টিক পাত্রের মুখ থেকে সেক্স ফেরোমন টোপটি একটি সরু তার দিয়ে এমনভাবে ঝুলিয়ে রাখতে হবে যেন সেটি পানি থেকে মাত্র ২-৩ সেমি. ওপরে থাকে। সেই সেক্স ফেরোমনের গন্ধে আকৃষ্ট হয়ে পুরুষ মাছি পোকা প্লাস্টিক পাত্রের অভ্যন্তরে প্রবেশ করে ও সাবান পানিতে পড়ে আটকে যায় এবং পরে মারা পড়ে।
জমিতে প্রতি ১২-১৫ মিটার দূরে দূরে বর্গাকারে ফেরোমন ফাঁদ স্থাপন করতে হবে। প্রতি ৩ শতাংশ জমির জন্য ১টি ফাঁদ ব্যবহার করা উচিত। একটি টোপ এক মৌসুমের জন্য প্রযোজ্য খেয়াল রাখতে হবে। যে পাত্রের তলায় রক্ষিত সাবান পানি যেন মিশ্রিত পানির কারণে শুকিয়ে না যায়। প্রতি ৪-৫ দিন অন্তর অন্তর ফাঁদের সাবান মিশ্রিত পানি পোকাসহ পরিষ্কার ও পরিবর্তন করতে হবে। ফেরোমন টোপগওলো অ্যালুমিনিয়াম প্যাকেটের মধ্যে রক্ষিত থাকে এবং এ অবস্থায় ১-২ বছর সংরক্ষণ করা যায়। তবে অ্যালমুনিয়াম প্যাকেট থেকে টোপগুলো বের করার সাথে সাথে মাঠে প্রয়োগ করতে হবে। বেগুনের ডগা ও ফল ছিদ্রকারী পোকার ফেরোমন টোপ বেগুনের ডগা ও ফল ছিদ্রকারী পোকার আক্রমণে বেগুনের উৎপাদন ব্যাপকভাবে হ্রাস পায়। বর্তমানে সেক্স ফেরোমনভিত্তিক আইপিএম পদ্ধতি ব্যবহার করে এ পোকার আক্রমণ রোধ করা সম্ভবপর হচ্ছে।
কুমড়াজাতীয় সবজির ৰেত্রে যখন ফুল আসে তখন এবং বেগুনের জমিতে ডগা ও ফল ছিদ্রকারী পোকা দমনের জন্য চারা লাগানোর ১০-১৫ দিন থেকে ফেরোমোন ফাঁদ স্থাপন কতে হবে।
জমির আইল থেকে ৫ মিটার ভেতরে প্রতি ১০ মিটার দূরে দূরে বর্গাকারে ফেরোমন ফাঁদ স্থাপন করতে হবে। সাধারণত ২টি খুঁটি দৃঢ়ভাবে স্থাপন করে তার মাঝে টোপ বা লিউরসহ ফাঁদটি বসিয়ে রশি বা গুনা দিয়ে খুটির সাথে শক্ত করে বেঁধে দিতে হবে। প্রতি ২.৫-৩ শতাংশ জমির জন্য ১টি ফাঁদ ব্যবহার করা উচিত। একটি টোপ ৪৫-৫০ দিনের জন্য প্রযোজ্য অর্থাৎ পুরো মৌসুমের জন্য ২টি টোপ ব্যবহার করতে হবে। খেয়াল রাখতে হবে যে পাত্রের তলায় রক্ষিত সাবান পানি যেন কোন কারণে শুকিয়ে না যায়। প্রতি ৪-৫ দিন অন্তর অন্তর ফাঁদের সাবান মিশ্রিত পানি পোকাসহ পরিষ্কার ও পরিবর্তন করতে হবে। ফেরোমন টোপগুলো অ্যালমুনিয়াম প্যাকেটের মধ্যে রৰিত থাকে এবং এ অবস্থায় ১-২ মাস পর্যন্ত সংরক্ষণ করা যায়। তবে অ্যালমুনিয়াম প্যাকেট থেকে টোপগুলো বের করার সাথে সাথে মাঠে প্রয়োগ করতে হবে। দীর্ঘমেয়াদি সংরক্ষণের জন্য অবশ্যই ফ্রিজ সংরক্ষণ করতে হবে।
বিষমুক্ত সবজি উৎপাদন করা সম্ভব। কম খরচে অধিক উৎপাদন করা সম্ভব। সবজি উৎপাদনে কম শ্রম লাগবে। পরিবেশবান্ধব ও স্বাস্থ্যসম্মত সবজি উৎপাদন করা সম্ভব।
কাউগাঁ রেলওয়ে স্টেশন

কাউগাঁ রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার চিরিরবন্দর উপজেলায় অবস্থিত একটি রেলওয়ে স্টেশন।
কাউগাঁ রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
কাউগাঁ রেলওয়ে স্টেশন দিয়ে যে ট্রেনগুলো চলাচল করে। তা নিম্নে তা উল্লেখ করা হলো:
লোকাল ট্রেন
শী উইল বি লাভড্‌

"শী উইল বি লাভড্‌" গানটি ব্যান্ড দল গানটি লিখেছিলেন দলের গায়ক এবং প্রধান গিটার বাদক জেমস ভ্যালেন্টাইন । এটি মেরুন ফাইভ এর অভিষেক অ্যালবাম "সংস এবাউট জেন" (২০০২) এর তৃতীয় গান। এ এককটি যুক্তরাষ্ট্রে শীর্ষ তালিকায় পঞ্চম স্থানে ছিল,এবং ২০১২ সালের ডিসেম্বর অবধি ২,৭২২,০০০ বার পর্যন্ত বিক্রিত হয় এটি যুক্তরাজ্যে শীর্ষ তালিকায় চতুর্থ স্থানে ছিল, অস্ট্রেলিয়ায়, শীর্ষ তালিকায় প্রথম স্থানে একাধিক বারে পাঁচ সপ্তাহ ছিল। এ গানের উল্ল্যেখযোগ্য অংশ ছিল এর অভিনীত মিউজিক ভিডিওতে গায়ক অ্যাডাম লেভিনের সাথে ত্রিভুজ প্রেমের ভুমিকাটি। ভিডিওটি সেপিয়া বা সাদা-কালো রুপেও পাওয়া যায়।
 গানটি ব্যান্ড দলের পূর্ববর্তী সাফল্যের ধারা অব্যাহত রেখেছিল, "দিস লাভ" ও "", গানগুলোর মতই এবং  তালিকাতে স্থান দখল করে নেয়। কিন্তু অনেক বেতার কেন্দ্রের প্লেলিস্ট হতে একে সরিয়ে দেয়া হয়েছিল, কারণ ছিল তারা মনে করেছিলেন এ গানটি মৃদু ছন্দের এবং রক ধাচের না হওয়াতে শ্রোতাদের আকর্ষণ করবেনা। এসব বেতার কেন্দ্র "দিস লাভ" ও "হারডার টু ব্রিথ" গান গুলোই চালাতে থাকল, কিন্তু অন্য বেতার কেন্দ্রগুলো মেরুন ফাইভ এর নতুন জনপ্রিয় গান গুলো পপ ও বয়ঃপ্রাপ্ত শ্রোতাদের উদ্দেশ্যে চালিয়ে গিয়েছিল। ২০১৪ সালের জুন মাস পর্যন্ত,  যুক্তরাষ্ট্রে ৩,০০০,০০০ কপি বিক্রিত হয়
২০০৫ সালে, গানটি ৪৭তম বার্ষিক গ্র্যামি পুরস্কার  অনুষ্ঠানে সেরা পপ গায়ক বা দলের শ্রেনীতে মনোনয়ন পায়।
!scope="col" colspan="3"| Streaming
মন্মথপুর রেলওয়ে স্টেশন

মন্মথপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার পার্বতীপুর উপজেলায় অবস্থিত একটি রেলওয়ে স্টেশন।
মন্মথপুর রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
মন্মথপুর রেলওয়ে স্টেশন দিয়ে যে ট্রেনগুলো চলাচল করে। তা নিম্নে তা উল্লেখ করা হলো:
লোকাল ট্রেন
মঙ্গলপুর রেলওয়ে স্টেশন

মঙ্গলপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার দিনাজপুর সদর উপজেলায় অবস্থিত একটি রেলওয়ে স্টেশন।
মঙ্গলপুর রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
মঙ্গলপুর রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
সেতাবগঞ্জ রেলওয়ে স্টেশন

সেতাবগঞ্জ রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার বোচাগঞ্জ উপজেলায় অবস্থিত একটি রেলওয়ে স্টেশন।
সেতাবগঞ্জ রেলওয়ে স্টেশন পার্বতীপুর-পঞ্চগড় লাইনে অবস্থিত দিনাজপুর জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
সেতাবগঞ্চ রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
ফ্রেদি আগুইলার

ফার্দিনান্দ পাসকুয়াল আগুইলার (জন্ম ফেব্রুয়ারি ৫, ১৯৫৩), যিনি ফ্রেদি আগুইলার বা কা ফ্রেদি আগুইলার নামেই বেশি পরিচিত, ফিলিপাইনের লোক সঙ্গীত শিল্পী। তিনি সবচেয়ে বেশি পরিচিত তার "বায়ান কো"-এর জন্য যা মার্কোস শাসনের বিরুদ্ধে ১৯৮৬ সালে জনশক্তি বিপ্লবে ব্যবহৃত সঙ্গীত হয়ে উঠে। এছাড়াও তিনি তার আনাক গানের জন্যও জনপ্রিয় হন যা ফিলিপাইনে সর্বকালের সবচেয়ে বেশিবার বিক্রির রেকর্ড অর্জন করে। তিনি পিয়ানো রক করতেই বেশি পছন্দ করেন।
তিনি ফিলিপাইনে, এশীয়-প্রশান্ত অঞ্চলে ও আন্তর্জাতিকভাবেও ব্যাপক পরিচিত, এছাড়াও তাকে ফিলিপাইনের অন্যতম শ্রেষ্ঠ সুরকার ও গীতিকার হিসেবে বিবেচনা করা হয়।
ফ্রেদি আগুইলারের সঙ্গীতজীবন শুরু হয় ছোটবেলা থেকেই। ১৪ বছর বয়সেই তিনি গান লিখেছিলেন। ১৭ বছর বয়সে আগুইলার প্রথমবারের মত গিটার বাজিয়েছিলেন এবং ২০ বছর বয়স থেকে স্টেজে সঙ্গীত পরিবেশন শুরু করেন।
ফ্রেদি আগুইলারডি গুজম্যান ইন্সটিটিউট অব টেকনোলজিতে তড়িৎ কৌশল বিষয়ে অধ্যয়ন শুরু করেন ,কিন্তু তিনি ডিগ্রী লাভের পূর্বেই শিক্ষাপ্রতিষ্ঠান ত্যাগ করেন। পরবর্তীতে তিনি সঙ্গীতে মনোনিবেশ করেন এবং প্রথম দিকে তিনি রাস্তায় রাস্তায় সঙ্গীত পরিবেশন করতেন। এরপর কিছুদিন লোক সঙ্গীত ক্লাব ও বার সঙ্গীতশিল্পী হিসেবে কাজ করেন। ১৮ বছর বয়সে আগুইলার পরিবার থেকে বিচ্ছিন্ন হয়ে যান ও কলেজ ত্যাগ করেন। পাঁচ বছর পর নিজের ভুল বোঝার পর তিনি আত্মোপলব্ধি থেকে "আনাক" গানটি রচনা করেন।
ফ্রেদি অ্যাংলো-আমেরিকান লোক সঙ্গীত এবং সেসময়কার ফোক-রক স্টার ক্যাট স্টিভেন্স ও জেমস টেইলরদের দ্বারা প্রভাবিত হন। এছাড়াও তিনি ফিলিপিনো ঐতিহ্য ও সংস্কৃতি দ্বারা ব্যাপকভাবে প্রভাবিত হন ও তিনি ফিলিপিনো লোক সঙ্গীতের একটি স্থায়ী ধারা প্রতিষ্ঠার চেষ্টা করেন।
চরমোনাই ইউনিয়ন

চর মোনাই বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
কথিত রয়েছে, নদী বেষ্টিত চর মোনাই ইউনিয়নের ভূখণ্ড একসময় বরিশালের উপর দিয়ে বয়ে যাওয়া কীর্তনখোলা নদীর অংশ ছিল। কোন একসময় নদীর মাঝখানে ছোট চরের উদ্ভব হয়। সেখানে মোনাই নামে একজন পাগল ছনের ছাউনি দিয়ে ঘর তৈরি করে বসবাস ও নামাজ রোজা করত। কেউ কেউ তাকে দরবেশ বলেও অভিহিত করেন। পরবর্তীতে তার নাম অনুসারেই চর মোনাই ইউনিয়নের নামকরণ করা হয়। ১৯৬৪ সালের ২০শে মার্চ চর মোনাই ইউনিয়ন প্রতিষ্ঠিত হয়।
চর মোনাই ইউনিয়নের আয়তন ১১,৭৫৫ একর।
চর মোনাই ইউনিয়নের পশ্চিমে কীর্তনখোলা নদী ও চর বাড়িয়া ইউনিয়ন, পূর্বে ইলিশা নদী, উত্তরে আড়িয়ালখাঁ নদী এবং দক্ষিণে কড়ইতলা নদী, চর কাউয়া ইউনিয়ন, চাঁদপুরা ইউনিয়ন ও টুঙ্গিবাড়িয়া ইউনিয়নের সাহেবের হাট অবস্থিত। এ ইউনিয়নের মধ্যদিয়ে বয়ে গেছে বিশ্বাসের হাটের খাল, ডিংগামানিক-বুখাইনগর খাল, গিলাতলী-পশুরীকাঠী খাল, চরমোনাই-রাজারচর খাল, চরবুখাইনগর ও নলচর খাল।
চর মোনাই ইউনিয়ন বরিশাল সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
২০১১ সালের আদমশুমারি অনুযায়ী চর মোনাই ইউনিয়নের মোট জনসংখ্যা ২৮,৭৯০ জন। এর মধ্যে পুরুষ ১৪,১৬৩ জন এবং মহিলা ১৪,৬২৭ জন। মোট পরিবার ৬,২২০টি।
২০১১ সালের আদমশুমারি অনুযায়ী চর মোনাই ইউনিয়নের সাক্ষরতার হার ৫৩.৯%। এ ইউনিয়নে ৭টি মাধ্যমিক বিদ্যালয় ও ১৪টি সরকারি প্রাথমিক বিদ্যালয় রয়েছে।
স্বাস্থ্যসেবার জন্য চর মোনাই ইউনিয়নে একটি সরকারি স্বাস্থ্য ও পরিবার পরিকল্পনা কেন্দ্র ও দুইটি (গিলাতলি ও চর বুখাইনগর) কমিউনিটি ক্লিনিক রয়েছে। এছাড়া বিভিন্ন বেসরকারি স্বাস্থ্যসেবা প্রদানকারী এনজিও কাজ করে।
চর মোনাই ইউনিয়নের অর্থনীতি মূলত কৃষি নির্ভর। এ অঞ্চলে ইটের ভাটা ছাড়া অন্য কোন শিল্পকারখানা গড়ে ওঠেনি।
১৯২৪ সালে প্রতিষ্ঠালগ্ন থেকে প্রতিবছর চরমোনাই মাদরাসা প্রাঙ্গণে দুবার বাংলা অগ্রহায়ণ ও ফাল্গুন মাসে ওয়াজ মাহফিল অনুষ্ঠিত হয়।
ভাষা পরিবারের তালিকা

এটি একটি ভাষা পরিবারসমূহের তালিকা যাতে বিচ্ছিন্ন, অশ্রেণীভুক্ত এবং অন্যান্যা প্রতেক ভাষা অন্তরভূক্ত রয়েছে।
এথনোলগ-এর ২১ তম সংস্করণে প্রকাশিত তালিকা অনুসারে বিশ্বে ৭,৪৭০টি ভাষা রয়েছে। এই ভাষাগুলি যেসব ভাষা পরিবারের অন্তর্গত তাদের মধ্যে মোট ভাষাসংখ্যার কমপক্ষে ১% (অর্থাৎ ৭৫টি) ভাষা আছে এমন ভাষা পরিবারগুলির তালিকা নিচে দেওয়া হল:
গ্লট্টোলগ ৩.২ তালিকা অনুসারে নিচে সর্ববৃহৎ সংখ্যক ভাষাযুক্ত ১৫টি ভাষা পরিবারের তালিকা দেওয়া হল:
ভাষার সংখ্যা উপভাষার সংজ্ঞার উপর নির্ভর করে অনেকটা কম বেশি হতে পারে। উদাহরণস্বরূপ লাইল ক্যাম্পবেল ২৭টি ওটো-মাঙ্গেয় ভাষার হিসাব দিয়েছেন, যদিও কোন ভাষা কোন ভাষা পরিবারের অন্তর্গত সেই ব্যাপারে তার, এথনোলগের এবং গ্লট্টোলগের মত পার্থক্য আছে।
বিছিন্ন ভাষা হল এমন ভাষা যা কোন পরিচিত পরিবারের অংশ নয় অথবা কোন ভাষা পরিবারের একমাত্র প্রতিনিধি।
কোন ভাষাকে অশ্রেণীভুক্ত বলা হয় যখন হয় সেই ভাষাকে অন্য ভাষার সাথে তুলনা করার চেষ্টা সেই ভাবে করা হয়নি, অথবা নির্ভরযোগ্য শ্রেণীকরণ করার জন্য সেই ভাষাগুলি খুব দুর্বলভাবে নথিভুক্ত করা হয়েছে। এই ধরনের ভাষাগুলি বিলুপ্ত এবং সম্ভবত শ্রেণীকরণ করার জন্য এগুলির বিষয় তেমন কোন তথ্য পাওয়া যাবে না।
এই বিভাগটিতে বিলুপ্ত ভাষা(পরিবার) এবং এমন ভাষা পরিবারের তালিকা দেওয়া হয়েছে যার অন্তর্গত কোনও পরিচিত জীবিত ভাষা নেই। যদিও এর মধ্যে কিছু সংখ্যক ভাষা পরিবার উৎপত্তিগতভাবে স্বাধীন এবং সুপরিচিত, প্রমাণীকরণের অভাবে অনেক ভাষা পরিবারকে কোন বড় গোষ্ঠীতে অন্তর্ভুক্ত করা কঠিন হয়ে ওঠে।
ভাষাগত গবেষণায় বিলম্বের কারণে ইশারা ভাষাগুলির পারিবারিক সম্পর্ক ভালভাবে প্রতিষ্ঠিত হয়নি, এবং অধিকাংশই (দেখুন উইটমান, ১৯৯১)।
উপরিউক্ত ভাষা পরিবার ছাড়াও বেশ কিছু বিছিন্ন ভাষা আছে, যেমন:
নিচে প্রস্তাবিত ভাষা পরিবারের একটি তালিকা দেওয়া হল, যা প্রতিষ্ঠিত পরিবারগুলিকে বৃহত্তর ভাষা গোষ্ঠির সঙ্গে সংযুক্ত করেছে; এই প্রস্তাবগুলিরর প্রতি সমর্থনের তারতম্য দেখা যায়, যেমন ডিনে-ইয়েনিসেইয় ভাষাসমূহ একটি সাম্প্রতিক প্রস্তাবনা এবং এটি সাধারনত সুগৃহীত প্রস্তাব, আবার প্রত্ন-মানব ভাষা বা প্রত্ন-বিশ্ব ভাষার প্রস্তাবকে প্রায়শই প্রান্তীয় বিঞ্গান হিসাবে দেখা হয়।
মাদারগাঙ নদী

মাদারগাঙ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭।
মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
মাদারীপুর বিলরুট নদী

মাদারীপুর বিলরুট নদী বাংলাদেশের দক্ষিণ-পশ্চিমাঞ্চলের মাদারীপুর, গোপালগঞ্জ ও নড়াইল জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারীপুর বিলরুট নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৮।
মাদারীপুর বিলরুট নদীটি মাদারীপুর জেলার রাজৈর উপজেলার হোসেনপুর ইউনিয়ন এলাকায় প্রবহমান কুমার আপার নদী হতে উৎপত্তি লাভ করেছে। অতঃপর এই নদীর জলধারা নড়াইল জেলার কালিয়া উপজেলার পহরডাঙ্গা ইউনিয়ন পর্যন্ত প্রবাহিত হয়ে মধুমতি নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটির অংশ জোয়ার ভাটার প্রভাবে প্রভাবিত।
পাহলাজ নিহলানি

পাহলাজ নিহলানি এক জন ভারতীয় চলচ্চিত্র প্রযোজক ও বর্তমানে তিনি কেন্দ্রীয় চলচ্চিত্র প্রমাণন পর্ষদের প্রধান। পাহলাজ নিহলানি দ্বারা নির্মিত প্রথম চলচ্চিত্রটির নাম, হাথকড়ি। তার প্রযোজিত চলচ্চিত্রের মধ্যে উল্লেখনীয় কয়েকটা যেমন আঁখে, সোলা আউর সাবনাম ইত্যাদি।
এক টেস্টের বিস্ময়কারী

এক টেস্টের বিস্ময়কারী ক্রিকেটের একটি পরিভাষা। এর মাধ্যমে একজন ক্রিকেটারের সমগ্র খেলোয়াড়ী জীবনে দলের পক্ষে একটিমাত্র টেস্টে অংশগ্রহণের সুযোগ লাভ করাকে বুঝানো হয়ে থাকে। দূর্বল ক্রীড়াশৈলীর কারণেই মূলতঃ এটি হয়ে থাকে। এরফলে, তিনি আর কখনও দলের পক্ষে টেস্ট ক্রিকেটে খেলার সুযোগ পাননি। একজন সঙ্গীত শিল্পীর একটিমাত্র গান দর্শক-শ্রোতাদের মনোযোগ আকর্ষণের সাথে এর তুলনা করা যেতে পারে।
সেপ্টেম্বর, ২০০৬ সাল পর্যন্ত মোট ৩৭৭জন এক টেস্টের বিস্ময়কারী ক্রিকেটার রয়েছেন। নিচে কয়েকজন উল্লেখযোগ্য ক্রিকেটারের ক্রীড়াশৈলী তুলে ধরা হলো:
প্রতি আটজনের মধ্যে একজন ক্রিকেটার মাত্র একবারই টেস্ট খেলার সুযোগ পেয়ে থাকেন। মাঝে-মধ্যে অবশ্য এক টেস্টের বিস্ময়কারীগণ বেশ কয়েকবছর পর পুনরায় টেস্ট খেলার সৌভাগ্য অর্জন করেছেন। তন্মধ্যে, ২০০১ সালে টেস্ট অভিষেকের পর ২০০৭ সালে নিজের দ্বিতীয় টেস্টে অংশ নেয়ার জন্য রায়ান সাইডবটমকে আমন্ত্রণ জানানো হয়েছিল। স্মর্তব্য যে, তার বাবা আর্নি সাইডবটম এক টেস্টের বিস্ময়কারী ছিলেন।
ড্যারেন প্যাটিনসন অপ্রত্যাশিতভাবে এক টেস্টের বিস্ময়কারী হিসেবে ইংল্যান্ডের পক্ষে খেলেন। কিন্তু, তার ভাই জেমস প্যাটিনসন অস্ট্রেলিয়ার পক্ষাবলম্বন করে টেস্ট ক্রিকেটে বেশ সাফল্য লাভ করেন।
মে, ২০০৭ তারিখ পর্যন্ত ১৪জন এক টেস্টের বিস্ময়কারীগণ দলের পক্ষেও একটিমাত্র একদিনের আন্তর্জাতিকে অংশ নেয়ার সুযোগ পেয়েছিলেন।
খুবই স্বল্পভাবে এ পরিভাষাটি একাধিক টেস্টে অংশগ্রহণকারী খেলোয়াড়দের ক্ষেত্রেও ব্যবহৃত হয়ে থাকে। কিন্তু তারা কেবলমাত্র একটি টেস্টে একবারই খুবই উল্লেখযোগ্য সফলতা লাভ করেছিলেন। উদাহরণস্বরূপ: ভারতীয় বোলার নরেন্দ্র হিরওয়ানি জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চতুর্থ টেস্টে ৮/৬১ ও ৮/৭৫ পেয়েছিলেন। এছাড়াও, অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। তারা প্রত্যেকেই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।
এ পরিভাষাটি রাগবি খেলায়ও ব্যবহৃত হয়ে থাকে।
লগ্গী

কাহারবা, দাদরা,পোস্ত,রূপক ইত্যাদি ছোট তালে কায়দার মত ছন্দবৈচিত্র্যসম্পন্ন যে বর্ণসমষ্টি প্রয়োগ করা হয় তাকে বলা হয় লগ্গী। কায়দা থেকে লগ্গী হয় আকারে ক্ষুদ্র, তবে কায়দার মত লগ্গীতেও বিস্তারের কাজ করা চলে। সাধারণত: গজল,ভজন,ঠুংরী ইত্যাদি গানে লগ্গী পরিবেশিত হয় এবং লগ্গীর প্রয়োগে তবলা সঙ্গত আরও শ্রুতিমধুর হয়। একটি কাহারবার লগ্গীর নমুনা।-
ধাতি ধাধা তিনা কিনা । তাতি ধাধা ধিনা ঘিনা
প্যানটোপ্রাজল

প্যানটোপ্রাজল () হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিনড্রোম-এর চিকিৎসাতেও ব্যবহৃত হয়। 
কিছু সাধারণ পার্শ্বপ্রতিক্রিয়াসমূহ হলো মাথাব্যথা, পাতলা পায়খানা, বমিভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%) দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়।
মালঞ্চ নদী

মালঞ্চ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৭৭ কিলোমিটার, গড় প্রস্থ ৯১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালঞ্চ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৯।
মালঞ্চ নদীটি সাতক্ষীরা জেলার শ্যামনগর উপজেলার সাতক্ষীরা রেঞ্জ ইউনিয়ন এলাকায় প্রবহমান খোলপেটুয়া নদী হতে উৎপত্তি লাভ করেছে। অতঃপর এই নদীর জলধারা একই ইউনিয়ন দিয়ে প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।
এক্সহ্যামস্টার

এক্সহ্যামস্টার একটি বিনামূল্যে পর্নোগ্রাফিক ভিডিও শেয়ারিং ও সামাজিক যোগাযোগমূলক ওয়েবসাইট যার সদরদপ্তর সাইপ্রাসের লিমাসলে অবস্থিত। নভেম্বর ২০১৫-এ ওয়েবসাইটটি আলেক্সা এর পদমর্যাদায় ৭৬তম হয়েছিল, যা একে বিশ্বের শীর্ষ ১০০টি সাইটের মধ্যে একটি হতে সাহায্য করেছিল।
গবেষক জনাব লংমর দাবি করেন যে উক্ত সাইটের প্রদর্শিত বিজ্ঞাপন ব্যবহারকারীর মেশিনে বিনা অনুমতিতে বিপজ্জনক প্রোগ্রাম ইনস্টল করে যা মেশিনের জন্য খুব ক্ষতিকর। জনাব লংমর বিবিসি কে জানান যে দুটি জনপ্রিয় সাইট, এক্সহ্যামস্টার এবং পর্নহাব সর্বাধিক হুমকি সম্পন্ন।
আত্ম-সহায়তা

আত্ম-সহায়তা বা আত্ম-উন্নতিসাধন হচ্ছে একটি আত্ম-নির্দেশিত উন্নতিসাধন – অর্থনৈতিকভাবে, বুদ্ধিমানভাবে বা অনুভূতিমূলক – প্রায়ই একটি মনস্তত্ত্বের বাস্তব ভিত্তিতে।"(উন্নতিসাধন মানে সংশোধন এবং ক্রম বর্ধমান উন্নয়ন, ধাপে ধাপে বিকাশ লাভ করা )" । বহু ভিন্ন ধরনের আত্ম-সহায়তা সঙ্ঘের অনুষ্ঠান বিদ্যমান, প্রত্যেকেরই রয়েছে এদের স্বীয় কেন্দ্রীভূত বিষয়গুলো, কৌশলগুলো, সংশ্লিষ্ট বিশ্বাসগুলো, প্রবক্তরা এবং কিছু ক্ষেত্রে নেতাগণ। আত্ম-সহায়তা আমাদেরকে বলবান কিছু শব্দ প্রদান করেছেঃ আরোগ্যলাভ, অক্রিয় পরিবারগুলো এবং অনির্ভরতা। "(সক্রিয় এর বিপরীত অক্রিয়/নিষ্ক্রিয়)" ।
আত্ম-সহায়তা প্রায়ই জনগণকে সুবিধা দিয়ে থাকে সহজলভ্য তথ্য বা সঙ্ঘবদ্ধ সমর্থন দ্বারা, যেমন ইন্টারনেটের মাধ্যমে তেমন ব্যক্তিগত ভাবেও। যেখানে একইরূপ অবস্থাগুলোর লোকজন একত্রে যুক্ত হন। আত্ম-চালনার বৈধ অনুশীলন এবং ঘরে-দেওয়া পরামর্শের আদি দৃষ্টান্তগুলো হইতে, শব্দটির অন্তর্নিহিত মানে ছড়িয়েছে এবং প্রায় বিশেষভাবে প্রয়োগ করা হয় শিক্ষা, ব্যবসা, মনস্তত্ত্ব এবং মনস্তত্ত্ব রোগের চিকিৎসায়, সাধারণভাবে বিতরণ করা হয় আত্ম-সহায়তা বইগুলোর জনপ্রিয় রীতির মাধ্যমে। এপিএ মনস্তত্ত্ব অভিধান অনুসারে, আত্ম-সহায়তা সঙ্ঘগুলোর সম্ভাবনাসূচক বা প্রচ্ছন্ন মুনাফাগুলো পাওয়া যেতে পারে যে পেশাদারীগণ হয়ত প্রদান করতে পারবেন না যেমন বন্ধুত্ব, অনুভূতিমূলক সমর্থন, অভিজ্ঞতামূলক জ্ঞান, অনন্যতা, দরকারি ভূমিকাগুলো এবং অধিকারভুক্ত হওয়ার একটি অনুভূতি।
সঙ্ঘগুলো যারা সংগঠিত হয় স্বাস্থ্যের শর্তগুলো বজায় রাখতে, হয়ত গঠিত হতে পারে রোগীদের এবং যত্ন দানকারীদের নিয়ে। অধিকন্তু, দীর্ঘ-সময়ের সদস্যরা তাদের অভিজ্ঞতাগুলো বিনিময় করেন "( কোন কিছুর বিশিষ্ট অংশ যাহা মনোযোগ আকর্ষণ করে )" , এসকল স্বাস্থ্য সঙ্ঘগুলো হয়ে উঠতে পারে শিক্ষামূলক সামগ্রীর জন্য সমর্থিত সঙ্ঘগুলো এবং প্রধান দফতর রূপে। তারা যারা নিজেদের সহায়তা করে স্বাস্থ্য সমস্যা সম্বন্ধে শিখতে এবং শনাক্ত করতে, ইহাকে দৃষ্টান্ত রূপে বলা যায় আত্ম-সহায়তা, যখন আত্ম-সহায়তা সঙ্ঘগুলোকে আরও অধিক সঙ্গীর প্রতি সঙ্গীর সমর্থন দিতে দেখা যেতে পারে।
মেট্রোসেক্সুয়াল

পৌরকামী কথাটি দিয়ে (বিশেষত শিল্প-বিপ্লবোত্তর ও পুঁজিবাদী) পৌর বা মহানগর এলাকাতে বসবাসকারী কিছু পুরুষকে বোঝানো হয়, যারা তাদের সাজসজ্জা এবং প্রদর্শনীর ব্যাপারে অতিমাত্রায় সচেতন ও যত্নবান, এর পাশাপাশি একটি উল্লেখযোগ্য পরিমাণ সময় এবং অর্থও তারা পোশাক ও প্রসাধনী কেনাকাটার পেছনে ব্যয় করে থাকে। এর ইংরেজি পরিভাষা "মেট্রোসেক্সুয়াল" একটি জোড়কলম শব্দ, যা "মেট্রোপলিটান" ও "সেক্সুয়াল" শব্দ দুইটিকে জোড়া লাগিয়ে ১৯৯৪ সালে উদ্ভূত হয়। উক্ত নবসৃষ্ট শব্দটি ঐ সব বিপরীতকামী পুরুষকে বোঝানোর ক্ষেত্রে জনপ্রিয় হয়ে উঠেছে, যারা বাহ্যিকভাবে সাধারণত মহিলা বা সমকামী পুরুষদের অনুরূপ বেশভুষাশৈলী ও জীবনচর্যা অনুসরণ করে থাকে। যদিও উক্ত পরিভাষাটি মূলত বিপরীতকামী পুরুষদের ক্ষেত্রে প্রযোহ্য, তার পরেও যে কোন যৌন অভিমুখিতার ব্যক্তির ক্ষেত্রেই এই পরিভাষাটি ব্যবহার করা যেতে পারে।
আরেকটি উদাহরণ হল স্বল্প-স্থায়ী পরিভাষা "উবারসেক্সুয়াল"; আরবান ডিকশনারি অনুযায়ী: "একজন পুরুষ যে মেট্রোসেক্সুয়াল সমতুল্য হয়েও নিজ যৌন অভিরুচি সম্পর্কে কোন সন্দেহ না রেখেই আত্মবিশ্বাস, শক্তি, ও শ্রেণীমর্যাদার মত প্রথাগত পৌরুষ গুণাবলি প্রদর্শন করে। "। এই পরিভাষাটি "দ্য ফিউচার অব দ্য মেন" নামক গ্রন্থের লেখক ও বাজারজাতকরণ ব্যবস্থাপকেরা তৈরি করেছিলেন এবং সম্ভবত এটি সিম্পসনের ব্যবহৃত উবের-মেট্রোসেক্সুয়াল নামক পরিভাষা থেকে অনুপ্রাণিত হয়েছিল, যা ডেভিড ব্যাকহ্যামকে বোঝাতে ব্যবহৃত হত।
সিম্পসনের বক্তব্য অনুসারে, মেট্রোসেক্সুয়াল মতবাদের পেছনে আত্মকাম সূক্ষ্মভাবে ভূমিকা পালন করে। "মেল ইম্পারসনেটরস" নামক বইয়ে তিনি "পৌরকাম বোঝার জন্য আত্মকাম বোঝা কতটা কার্যকর" তা ব্যাখ্যা করেন। এ ক্ষেত্রে তিনি আত্মকামের উপর ফ্রয়েডের দেয়া তথ্যসূত্র উল্লেখ করেন, যা আত্মকামের মনস্তাত্ত্বিক উদ্দেশ্য বিশ্লেষণ করে এবং আত্মকামী প্রেমকে ব্যাখ্যা করে:
২০০২ সালে, "মিডিয়া স্পোর্ট স্টারস: ম্যাস্কুলিনিটিজ অ্যান্ড মোরালিটিজ" বইতে উক্ত মতবাদটি আরও বিশদভাবে আলোচিত হয়, যেখানে গ্যারি ওয়েনেল ইংরেজ ফুটবল খেলোয়াড় ডেভিড বেকহ্যামের আত্মকামী আত্ম-শোষণকে প্রচলিত বিজয়ী পুরুষত্ব নীতির একটি ভাঙ্গন হিসেবে ব্যাখ্যা করেন।
আত্মমগ্নতা

আত্মমগ্নতা হলো এমন যা একজন মানুষের নিজের গুণ সম্বন্ধে অতিরঞ্জিত ধারণা পোষন করা, নিজের প্রতি নিজেই অতিরিক্ত মুগ্ধ থাকা এবং নিজের জীবনে অন্য কাউকে অতটা গুরুত্ব না দেওয়া। নিজ ব্যতীত অন্য কারো প্রতি আকর্ষিত না হওয়া। যদিও সীমিত পরিসরে নার্সিসিজম সাধারণ জীবনের একটা অংশ। নার্সিসিজম এর ক্ষেত্রে মানুষ সর্ব ক্ষেত্রেই নিজের প্রশংসা শুনতে পছন্দ করে।
গ্রিক মিথলজি থেকে পাওয়া যায়, নার্সিসাস নামে এক সুদর্শন যুবক ছিল। ইকো নামের এক দেবী তাকে প্রেম নিবেদন করে। কিন্তু সে তা প্রত্যাখ্যান করে। ইকো তখন তাকে অভিশাপ দেয়, একসময় সে তার নিজের রূপের দেমাগে নিজেই কাবু হবে।
সত্যি তা–ই হয়। একদিন সে পানি খেতে যায় পুকুরে। পানিতে নিজের ছায়া দেখে নিজের প্রেমে নিজেই মুগ্ধ হয়ে তাকিয়ে থাকে ঘণ্টার পর ঘণ্টা। দিনের পর দিন। আর এভাবেই সে মারা যায়। পরে সে এক ফুলে পরিণত হয়। যার নাম দেওয়া হয় নার্সিশাস ফুল।
গঙ্গানারায়ন

গঙ্গানারায়ণ সিং () একজন আঠেরোশো শতকের ব্রিটিশবিরোধী ভূমিজ বিদ্রোহের নেতা। তার বিদ্রোহকে ইংরেজরা 'গঙ্গানারায়ণী হাঙ্গামা' নাম দিয়েছিল।
ইস্ট ইন্ডিয়া কোম্পানির দমনপীড়ন, উত্তমর্ণ অধমর্ণ আইনের প্র‍য়োগ এবং জমিদারি সংক্রান্ত আইনের পক্ষপাতিত্ব ইত্যাদির কারণে মানভূমের আদিবাসী জমিদারেরা ক্ষুব্ধ হয়। গঙ্গানারায়ণ ছিলেন বরাভূম এলাকার এমনই এক জমিদার যিনি স্থানীয় কৃষকদের একত্রিত করেন। ভূমিজ ও ঘাটোয়াল দের নিয়ে সৈন্যদল গঠন করে বিদ্রোহের সূচনা করেন ১৮৩২ সালে। জিরপা লায়া (জিলপা লায়া) গঙ্গানারায়ণ সিংহের সেনাবাহিনীর প্রধান সেনাপতি হিসেবে নিযুক্ত হন। বর্তমান পুরুলিয়া জেলার বরাবাজার শহরের লবণ দারোগার কাছারি, থানা, ইত্যাদি পুড়িয়ে দেন। তার সৈন্যরা সরকারি দপ্তরে লুঠতরাজ চালাতে থাকলে ব্রিটিশ সেনা মোতায়েন করা হয় কিন্তু দুর্ধর্ষ বিদ্রোহীরা সরকারি ফৌজকে বাঁকুড়া পর্যন্ত পিছু হটিয়ে দেয়। কোল বিদ্রোহীদের তার দলভুক্ত করে বরাভুমের পূর্বাঞ্চলেও আক্রমণ চালান বিদ্রোহী গঙ্গানারায়ণ।
১৮৩২ এর শেষভাগে ব্রিটিশ সরকারের প্রচেষ্টায় বিদ্রোহ দমিত হলে গঙ্গানারায়ণ সিংভূমে পলায়ন করেন। সেখানে খরসোয়ান রাজাদের সঙ্গে যুদ্ধে তার মৃত্যু হয়।
কুয়াংশি

কুয়াংশি (, আ-ধ্ব-ব ; চুয়াং: Gvangjish), যার আনুষ্ঠানিক নাম কুয়াংশি চুয়াং স্বায়ত্বশাসিত অঞ্চল, গণপ্রজাতন্ত্রী চীনের একটি স্বায়ত্বশাসিত অঞ্চল। এটি চীনের দক্ষিণ-মধ্য অংশে অবস্থিত। অতীতে এটি ভিয়েতনামের সাথে সীমান্তে অবস্থিত চীনের একটি প্রদেশ ছিল। ১৯৫৮ সালে এটি একটি স্বায়ত্বশাসিত অঞ্চলে পরিণত হয়।
কুয়াংশি চীনের একেবারে দক্ষিণে একটি পর্বতময় অঞ্চলে অবস্থিত। একারণে চীনের ইতিহাসের প্রায় পুরোটা জুড়েই কুয়াংশি চীনা সভ্যতার প্রান্তসীমায় অবস্থিত ছিল। ২২৬ সালে এখানে কুয়াং জেলাটি প্রতিষ্ঠা হবার পর থেকেই অঞ্চলটির নামের সাথে কুয়াং অংশটি জড়িয়ে যায়। ইউয়ান রাজবংশের শাসনামলে অঞ্চলটিকে প্রদেশের মর্যাদা দেওয়া হয়। কিন্তু ২০শ শতকে এসেও অঞ্চলটিকে একটি উন্মুক্ত, বন্য এলাকা হিসেবে গণ্য করা হত ।
অঞ্চলটির নামের সংক্ষিপ্ত রূপ হল "桂" (ফিনিন: ' "কুই"; চুয়াং: ')। এই নামটি কুইলিন শহরের নাম থেকে এসেছে; শহরটি মিং ও ছিং রাজবংশের শাসনামলে প্রদেশটির রাজধানী ছিল। অঞ্চলটির বর্তমান রাজধানী হচ্ছে নাননিং।
ব্রিটিশ ভার্জিন দ্বীপপুঞ্জ

ব্রিটিশ ভার্জিন দ্বীপপুঞ্জ (ইংরেজি ভাষায়: British Virgin Islands, সংক্ষেপে BVI), সরকারীভাবে শুধু ভার্জিন দ্বীপপুঞ্জ নামেও পরিচিত (Virgin Islands), একটি ব্রিটিশ অধিকৃত সামুদ্রিক অঞ্চল। এটি ক্যারিবীয় সাগরে পুয়ের্তো রিকোর পূর্বে অবস্থিত। এই দ্বীপগুলি বৃহত্তর ভার্জিন দ্বীপাঞ্চল-এর অংশবিশেষ গঠন করেছে। এই দ্বীপাঞ্চলে আরও রয়েছে মার্কিন যুক্তরাষ্ট্র ভার্জিন দ্বীপপুঞ্জ এবং স্পেনীয় ভার্জিন দ্বীপপুঞ্জ
ব্রিটিশ ভার্জিন দ্বীপগুলির মোট আয়তন প্রায় । এর মূল দ্বীপগুলি হল টর্টোলা, ভার্জিন গর্ডা, অ্যানেগাডা এবং জস্ট ভ্যান ডাইক। এছাড়াও এতে আরও প্রায় ৫০টি ক্ষুদ্রতর দ্বীপ ও "কে" (cay) আছে। মোট প্রায় ১৫টি দ্বীপে মনুষ্যবসতি আছে। রাজধানী শহরের নাম রোড টাউন; এটি বৃহত্তম দ্বীপ টর্টোলাতে অবস্থিত ( দীর্ঘ ও প্রশস্ত)। এই দ্বীপগুলিতে মোট প্রায় ২৮ হাজার লোকের বাস, যাদের প্রায় ২৩,৫০০ জন টর্টোলা দ্বীপে বাস করে।
ব্রিটিশ ভার্জিন দ্বীপপুঞ্জের অধিবাসীদেরকে ব্রিটিশ-অধিকৃত সামুদ্রিক অঞ্চলের নাগরিক হিসেবে গণ্য করা হয়। ২০০২ সাল থেকে তারা পূর্ণ ব্রিটিশ নাগরিকত্বের জন্য আবেদন করতে পারেন। যদিও অঞ্চলটি ইউরোপীয় ইউনিয়ন-এর অন্তর্ভুক্ত নয় কিংবা সেখানকার আইনের আওতায় পড়ে না, এর অধিবাসীদেরকে ইউরোপীয় ইউনিয়নের নাগরিক হিসেবেও গণ্য করা হয়।
থাই সরপুটি

থাই সরপুটি (বৈজ্ঞানিক নাম: "Barbonymus gonionotus") (ইংরেজি: Java barb)হচ্ছে Cyprinidae পরিবারের "B. gonionotus" গণের একটি স্বাদুপানির মাছ।
দেহ দৃঢ়ভাবে চাপা; পৃষ্ঠদেশ উচু এবং বাঁকা, মাঝে মাঝে পশ্চাৎ কপাল অবতল থাকে। মাথা ছোট; তুণ্ড সুচালো ও মুখ প্রান্তীয়। থাই সরপুটি ১৯৭৭ সালে থাইল্যান্ড হতে এদেশে আনা হয়। এরা দেখতে অনেকটা আমাদের দেশীয় সরপুটি মাছের মত। তবে এ মাছের বৃদ্ধির হার দেশীয় সরপুটি চেয়ে বেশি।
এই প্রজাতির মাছ এশিয়া এবং সমগ্র মেকং অঞ্চলে, বদ্বীপ থেকে শুরু করে থাইল্যান্ডের চিয়াং সং পর্যন্ত পাওয়া যায়।
এ মাছ বেশ শক্ত প্রকৃতির উচ্চ ফলনশীল মাছ।প্রতিকূল পরিবেশে কম অক্সিজেনযুক্ত ও বেশি তাপমাত্রার পানি বেঁচে থাকতে পারে। উৎপাদনে থাই সরপুঁটি রুই জাতীয় মাছের চেয়ে তুলনামূলক অনেক কম খরচে, কম সময়ে সহজতর ব্যবস্থাপনায় বেশি উৎপাদন পাওয়া সম্ভব। মিশ্র চাষ পদ্ধতিতে উন্নত প্রজাতির মাছের সঙ্গেও অত্যন্ত সফলভাবে এ মাছ চাষ করা যায়। একক চাষ পদ্ধতিতে পুকুর প্রস্তত করার পর প্রতি শতাংশে ১.৫-২.০ ইঞ্চি ৬০-৬৫ টি পোনা মজুদ করতে হবে এবং মাছের মোট ওজনের ৪-৬ শতাংশ খাবার দৈনিক ২ -৩ বারে দিতে হয়।
ছোট অবস্থায় প্রাকৃতিক ফাইটোপ্লাংকটন ও জুপ্লাংকটন খেলেও বড় হওয়ার পর নরম ঘাস, শেওলা, কলাপাতা, ক্ষুদে পোনা, টেপাপোনা ইত্যাদি খায়। এছাড়া পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
বনার কোকসা

বনার কোকসা (বৈজ্ঞানিক নাম: "Barilius barila") () হচ্ছে Cyprinidae পরিবারের "Barilius" গণের একটি স্বাদুপানির মাছ।
বনার কোকসা মাছের লম্বা দেহ সরু ও পার্শ্বীয়ভাবে সামান্য চাপা। উভয় চোয়াল দৈর্ঘ্যে সমান ও সম আকৃতির। এদের উপরের চোয়াল পেছনের দিকে চোখের নীচ পর্যন্ত বিস্তৃত। পরিণত মাছের মাথায় সারি সারি ছিদ্রযুক্ত। দেহের উভয় পাশে ৪৩- ৪৬ টি করে আঁইশ আছে। কানকো সোনালী রঙের কিন্তু পাখনা দেখতে গোলাপি রঙের।
বাংলাদেশ, ভারত, মায়ানমার, নেপাল অঞ্চলে পাওয়া যায়।
বনার কোকসা মাছ জলজ উদ্ভিদ, ক্রাশটেশিয়ানস, পোকা-মাকড়ের শূককীট ইত্যাদি প্রধান খাদ্য হিসাবে গ্রহণ করে।
এরা পানির উপরিস্তর ও তলদেশ উভয়স্তরেই বাস করে। পাহাড় থেকে নেমে আসা ঝর্ণাধারার সাথে সংযুক্ত জলাশয় এবং পাহাড়ি থেকে বয়ে আসে অগভীর ও স্বচ্ছ নদীতে বাস করে।
একক প্রজাতি হিসেব এই মাছের উৎপাদন তথ্য পাওয়া যায় না। তবে এই গণের অন্যান্য মাছের সাথে ধরা পড়ে। বাণিজ্যিকভাবে গুরুত্বপূর্ণ মাছ ধরার ক্ষেত্রে বড়শির টোপ হিসেবে এই মাছটি ব্যবহার করা হয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ডোরেমন: নোবিতা ইন দ্য ওয়ান-নায়ান স্পেসটাইম ওডিসি

ডোরেমন: নোবিতা ইন দ্য ওয়ান-নায়ান স্পেসটাইম ওডিসি (জাপানি: ドラえもん のび太のワンニャン時空伝) হল একটি জাপানি অ্যানিমেটেড চলচ্চিত্র। এটি ফুজিকো ফুজিও রচিত বিখ্যাত "ডোরেমনের" উপর ভিত্তি করে নির্মিত। এটি "ডোরেমন" ধারাবাহিকের ২৫তম চলচ্চিত্র যা ৭ মার্চ ২০০৪ সালে মুক্তি পায়। এই চলচ্চিত্রটির অনুবর্তী পর্ব "" ২০০৬ সালে মুক্তি লাভ করে।
১৩ নভেম্বর ২০১৬ তারিখে হাঙ্গামা টিভি ও ২৮ নভেম্বর ২০১৬ তারিখে ডিজনি চ্যানেল(ইন্ডিয়া) এর মুক্তি দেয়।